2006R0198 — SL — 19.11.2014 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 198/2006 z dne 3. februarja 2006 o izvajanju Uredbe Evropskega parlamenta in Sveta (ES) št. 1552/2005 o statistiki poklicnega usposabljanja v podjetjih (Besedilo velja za EGP) (UL L 032, 4.2.2006, p.15)

spremenjena z:









▼B

UREDBA KOMISIJE (ES) št. 198/2006

z dne 3. februarja 2006

o izvajanju Uredbe Evropskega parlamenta in Sveta (ES) št. 1552/2005 o statistiki poklicnega usposabljanja v podjetjih

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Evropskega parlamenta in Sveta (ES) št. 1552/2005/ES z dne 7. septembra 2005 o statistiki poklicnega usposabljanja v podjetjih ( 1 ), in zlasti členov 7(3), 8(2), 9(4), 10(2) in 11(3) Uredbe, ob upoštevanju naslednjega: (1) Uredba (ES) št. 1552/2005 je vzpostavila skupni okvir za izdelavo statistike Skupnosti o poklicnem usposabljanju v podjetjih. (2) Za izvajanje Uredbe (ES) št. 1552/2005 je treba sprejeti ukrepe v zvezi z zahtevami glede vzorčenja in natančnosti ter velikostjo vzorca, ki je potrebna za izpolnitev teh zahtev, prav tako pa tudi podrobno opredeljene skupine dejavnosti in velikostne razrede po NACE, na katere se razčlenijo rezultati. (3) Komisija mora opredeliti posebne podatke, ki jih je treba zbrati v zvezi z usposabljajočimi in neusposabljajočimi podjetji ter z raznimi oblikami poklicnega usposabljanja. (4) Treba je sprejeti izvedbene ukrepe v zvezi s kakovostjo podatkov, ki jih je treba zbrati in posredovati za statistiko Skupnosti o poklicnem usposabljanju v podjetjih, in obliko poročil o kakovosti ter vse ukrepe, potrebne za ocenjevanje in izboljšanje kakovosti podatkov. (5) Določiti je treba prvo referenčno leto, za katero se podatki zbirajo. (6) Sprejeti je treba tudi določbe v zvezi z ustrezno tehnično obliko in standardom izmenjave za elektronsko poslane podatke. (7) Ukrepi, predvideni s to uredbo, so v skladu z mnenjem Odbora za statistični program – ob upoštevanju naslednjega: SPREJELA NASLEDNJO UREDBO:







Člen 1

Ta uredba določa ukrepe za izvajanje Uredbe (ES) št. 1552/2005/ES o statistiki poklicnega usposabljanja v podjetjih.

Člen 2

Prvo referenčno leto, za katero se zberejo statistični podatki, je koledarsko leto 2005.

Člen 3

Specifične spremenljivke, ki jih je treba posredovati Komisiji (Eurostatu), so navedene v Prilogi I.

Člen 4

Zahteve glede vzorčenja in natančnosti, velikost vzorcev, ki je potrebna za izpolnitev teh zahtev, ter podrobno opredeljene skupine dejavnosti NACE in velikostni razredi, na katere se lahko razčlenijo rezultati, so navedeni v Prilogi II.

Člen 5

Države članice so odgovorne za preverjanje podatkov, popravke napak, imputiranje in uteževanje podatkov.

Imputiranje in uteževanje spremenljivk uravnavajo načela, določena v Prilogi III. Odstopanje od teh načel se v celoti navede in upraviči v poročilu o kakovosti.

Člen 6

Način in oblika posredovanja podatkov Komisiji (Eurostatu) sta določena v Prilogi IV.

Člen 7

Vsaka država članica oceni kakovost svojih podatkov in oceno predloži v obliki poročila o kakovosti. Poročilo o kakovosti se pripravi in predloži Komisiji (Eurostatu) v obliki, določeni v Prilogi V.

Člen 8

Zaradi čim večje usklajenosti rezultatov raziskovanj med državami Komisija (Eurostat) v tesnem sodelovanju z državami članicami predlaga metodološka in praktična priporočila ter smernice za izvajanje raziskovanja v obliki „Priročnika Evropske unije“.

Člen 9

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

▼M2









PRILOGA I

Spremenljivke

Opomba k razpredelnici:

Razlaga 'osnovne' in „ključne“ vrednosti v stolpcu „Skupina spremenljivke“ je v Prilogi III. Vrednost „ID“ pomeni, da je spremenljivka „identifikacijska spremenljivka“ (manjkajoča vrednost ni dovoljena). V stolpcu „Vrsta spremenljivke“ pomeni vrednost „QL“ kvalitativno spremenljivko vrste da/ne, vrednost „QM“ kvalitativno spremenljivko z več kategorijami, kot so opisane v razpredelnici, vrednost „QT“ pa kvantitativno spremenljivko. NPU pomeni nadaljevalno poklicno usposabljanje. ZPU pomeni začetno poklicno usposabljanje. NACE pomeni klasifikacijo gospodarskih dejavnosti v skladu z NACE Rev. 2.

1. Spremenljivke, ki se zberejo za vsa podjetja: značilnosti vzorca







Oznaka spremenljivke Skupina spremenljivke Vrsta spremenljivke Opis spremenljivke COUNTRY ID Koda države ENTERPR ID ID podjetja REFYEAR ID Referenčno leto WEIGHT ID Ponderacijski faktor. Dve decimalni mesti – kot decimalno ločilo uporabite „.“ NACE_SP ID Skupina gospodarske dejavnosti po načrtu vzorčenja SIZE_SP ID Skupina velikosti po načrtu vzorčenja NSTRA_SP ID Načrt vzorčenja – število podjetij v stratumu je opredeljeno z NACE_SP in SIZE_SP, tj. s populacijo N_SP ID Načrt vzorčenja – število vzorčenih podjetij iz vzorčnega okvira v stratumu je opredeljeno z NACE_SP in SIZE_SP SUB_SP ID Kazalnik podvzorca; kaže, ali podjetje spada v podvzorec N_RESPST ID Število poročevalskih podjetij v stratumu je opredeljeno z NACE_SP in SIZE_SP N_EMPREG ID Število zaposlenih po registru RESPONSE ID Kazalnik odgovorov (vrsta enote vzorčenja) PROC ID Način zbiranja podatkov IDLANGUA ID Jezik zbiranja podatkov IDREGION ID Identifikacija regije na ravni 1 NUTS EXTRA1 ID Dodatna spremenljivka 1 (glej Prilogo III) EXTRA2 ID Dodatna spremenljivka 2 (glej Prilogo III) EXTRA3 ID Dodatna spremenljivka 3 (glej Prilogo III)

2. Spremenljivke, ki se zberejo za vsa podjetja: osnovni podatki







Oznaka spremenljivke Skupina spremenljivke Vrsta spremenljivke Opis spremenljivke A1 osnovna QM Dejanska KODA NACE A2tot osnovna QT Skupno število zaposlenih 31. decembra referenčnega leta A2m QT Skupno število zaposlenih moških 31. decembra referenčnega leta A2f QT Skupno število zaposlenih žensk 31. decembra referenčnega leta A4 ključna QT Skupno število opravljenih delovnih ur zaposlenih v referenčnem letu A5 ključna QT Skupni stroški dela (neposredni in posredni) vseh zaposlenih v referenčnem letu

3. Spremenljivke, ki se zberejo za vsa podjetja: strategije NPU







Oznaka spremenljivke Skupina spremenljivke Vrsta spremenljivke Opis spremenljivke A8 QL Oseba ali oddelek v podjetju, odgovoren za organizacijo NPU A9 QM Ocena prihodnjih potreb po znanjih v podjetju Da, vendar ne redno (v glavnem v zvezi s spremembami osebja) Da, to je del splošnega procesa načrtovanja v podjetju Ne A10 QM Odziv na prihodnje potrebe z: nadaljevalnim poklicnim usposabljanjem sedanjih zaposlenih zaposlitvijo novih zaposlenih z ustreznimi kvalifikacijami, znanjem in kompetencami zaposlitvijo novih zaposlenih v povezavi s posebnim usposabljanjem notranjo reorganizacijo za boljšo uporabo obstoječega znanja, spretnosti in kompetenc A12 QM Znanja in kompetence, pomembni v naslednjih nekaj letih (3 najpomembnejši) Splošno znanje s področja IT Strokovno znanje s področja IT Vodstvene sposobnosti Sposobnost dela v skupini Sposobnost dela s strankami Spretnosti za reševanje problemov Administrativne spretnosti Znanje tujih jezikov Tehnične, praktične ali poklicne spretnosti Sposobnosti ustnega ali pisnega sporazumevanja Računske in/ali bralne in pisne spretnosti Nič od navedenega Ne vem A13 QL Na podlagi načrtovanja NPU se v podjetju pripravi pisni načrt ali program usposabljanja A14 QL Letni proračun za usposabljanje, ki vključuje zagotavljanje NPU A15 QL Nacionalni, sektorski in drugi sporazumi med socialnimi partnerji, ki urejajo zagotavljanje NPU A16a QL Predstavniki/odbori zaposlenih, ki sodelujejo pri procesu vodenja NPU A16b QM Vidiki, ki jih obravnavajo predstavniki/odbori zaposlenih Določitev cilja usposabljanja Določitev meril za izbor udeležencev ali posebnih ciljnih skupin Oblika/vrsta usposabljanja (npr. notranji/zunanji tečaji usposabljanja; druge oblike, kot je vodeno usposabljanje na delovnem mestu) Vsebina usposabljanja Proračun za usposabljanje Izbor zunanjih ponudnikov usposabljanja Vrednotenje/ocena rezultatov usposabljanja

4. Spremenljivke, ki se zberejo za vsa podjetja: značilnosti NPU







Oznaka spremenljivke Skupina spremenljivke Vrsta spremenljivke Opis spremenljivke B1a osnovna QL Zagotavljanje notranjih tečajev NPU v referenčnem letu B1b osnovna QL Zagotavljanje zunanjih tečajev NPU v referenčnem letu B2a osnovna QL Zagotavljanje vodenega usposabljanja na delovnem mestu v referenčnem letu QM Sodelovanje pri vodenem usposabljanju na delovnem mestu Manj kot 10 % vseh zaposlenih Od 10 % do manj kot 50 % vseh zaposlenih 50 % ali več vseh zaposlenih B2b osnovna QL Zagotavljanje kroženja na delovnih mestih, izmenjav, začasnih napotitev ali študijskih obiskov v referenčnem letu QM Sodelovanje pri kroženju na delovnih mestih, izmenjavah, začasnih napotitvah ali študijskih obiskih Manj kot 10 % vseh zaposlenih Od 10 % do manj kot 50 % vseh zaposlenih 50 % ali več vseh zaposlenih B2c osnovna QL Sodelovanje na konferencah/delavnicah v referenčnem letu QM Sodelovanje na konferencah/delavnicah Manj kot 10 % vseh zaposlenih Od 10 % do manj kot 50 % vseh zaposlenih 50 % ali več vseh zaposlenih B2d osnovna QL Sodelovanje v krožkih učenja in kakovosti v referenčnem letu QM Sodelovanje v krožkih učenja ali kakovosti Manj kot 10 % vseh zaposlenih Od 10 % do manj kot 50 % vseh zaposlenih 50 % ali več vseh zaposlenih B2e osnovna QL Načrtovano usposabljanje s samoizobraževanjem/elektronskim učenjem v referenčnem letu QM Sodelovanje pri samoizobraževanju/elektronskem učenju Manj kot 10 % vseh zaposlenih Od 10 % do manj kot 50 % vseh zaposlenih 50 % ali več vseh zaposlenih B3 QL Zagotavljanje tečajev NPU v letu pred referenčnim letom B4 QL Zagotavljanje drugih oblik NPU v letu pred referenčnim letom B5a QL Obstoj prispevkov za NPU v referenčnem letu QT Znesek prispevkov za NPU (v eurih) B5b QL Obstoj prejemkov za NPU v referenčnem letu QT Znesek prejemkov za NPU (v eurih) B6 QM Ukrepi, od katerih ima podjetje koristi Davčne spodbude (davčne olajšave, davčne oprostitve, davčni odbitki, odlog plačila davkov) Prejemki iz skladov za usposabljanje (nacionalnih, regionalnih, sektorskih) Subvencije EU (npr. Evropski socialni sklad) Državne subvencije Drugi viri Nič od navedenega

Oddelka 5 in 6 se nanašata na podjetja, ki zagotavljajo tečaje NPU v referenčnem letu [(B1a ali B1b) = da].

Oddelek 7 se nanaša na vsa usposabljajoča podjetja v referenčnem letu, tj.:

— podjetja, ki zagotavljajo tečaje NPU v letu 2015 [(B1a ali B1b) = da], ali

— podjetja, ki zagotavljajo druge oblike NPU v letu 2015 [(B2a ali B2b ali B2c ali B2d ali B2e) = da].

Oddelek 8 se nanaša samo na neusposabljajoča podjetja.

5. Spremenljivke, ki se zberejo za podjetja, ki so zagotavljala tečaje NPU: udeleženci, vsebine in ponudniki NPU







Oznaka spremenljivke Skupina spremenljivke Vrsta spremenljivke Opis spremenljivke C1tot ključna QT Skupno število udeležencev vseh tečajev NPU C2m QT Število udeležencev tečajev NPU – moški C2f QT Število udeležencev tečajev NPU – ženske C3tot ključna QT Plačan delovni čas (v urah), porabljen na vseh tečajih NPU C3i QT Plačan delovni čas (v urah) za notranje tečaje NPU C3e QT Plačan delovni čas (v urah), porabljen na zunanjih tečajih NPU C4 QT Delež ur usposabljanja na obveznih tečajih varnosti in zdravja pri delu C5 QM Zajete vsebine (3 najpomembnejše) Splošno znanje s področja IT Strokovno znanje s področja IT Vodstvene sposobnosti Sposobnost dela v skupini Sposobnost dela s strankami Spretnosti za reševanje problemov Administrativne spretnosti Znanje tujih jezikov Tehnične, praktične ali poklicne spretnosti Sposobnosti ustnega ali pisnega sporazumevanja Računske in/ali bralne in pisne spretnosti Nič od navedenega C6 QM Ponudniki (zunanji tečaji NPU) (3 najpomembnejši) Šole, univerze in druge visokošolske ustanove Javne izobraževalne ustanove (ki jih financira ali usmerja vlada; npr. izobraževalna središča za odrasle) Zasebne družbe za usposabljanje Zasebne družbe, katerih glavna dejavnost ni usposabljanje Združenja delodajalcev, gospodarske zbornice, sektorski organi Sindikalne organizacije Drugi ponudniki usposabljanja

6. Spremenljivke, ki se zberejo za podjetja, ki so zagotavljala tečaje NPU: stroški NPU







Oznaka spremenljivke Skupina spremenljivke Vrsta spremenljivke Opis spremenljivke C7a QL Obstoj honorarjev ali plačil za tečaje QT Stroški tečajev NPU – honorarji in plačila za tečaje zaposlenih (v eurih) C7b QL Obstoj potnih stroškov in dnevnic QT Stroški tečajev NPU – plačila potnih stroškov in dnevnic (v eurih) C7c QL Obstoj stroškov dela za vodje notranjih usposabljanj QT Stroški tečajev NPU – stroški dela za vodje notranjih usposabljanj (v eurih) C7d QL Obstoj stroškov izobraževalnega središča, prostorov ali pedagoškega gradiva QT Stroški tečajev NPU – izobraževalno središče, prostori in pedagoško gradivo za tečaje NPU (v eurih) C7sub QL Obstoj samo „vmesnega seštevka stroškov NPU“ (brez podkategorij) ključna QT Vmesni seštevek stroškov NPU (v eurih) PAC ključna QT Stroški zaradi odsotnosti osebja – izračunani (PAC = C3tot × A5/A4) (v eurih) C7tot ključna QT Skupni stroški NPU – izračunani (C7tot = C7sub + B5a – B5b) (v eurih)

7. Spremenljivke, ki se zberejo za podjetja, ki so zagotavljala tečaje NPU ali druge oblike NPU: kakovost, rezultati in težave NPU







Oznaka spremenljivke Skupina spremenljivke Vrsta spremenljivke Opis spremenljivke D2a QM Ocena rezultatov dejavnosti NPU Da, za vse dejavnosti Da, za nekatere dejavnosti Ne, zadostuje potrdilo o udeležbi D2b QM Metode ocenjevanja Certificiranje po pisnem ali praktičnem preskusu Anketa o zadovoljstvu udeležencev Ocena vedenja ali uspešnosti udeležencev glede na cilje usposabljanja Ocena/merjenje vpliva usposabljanja na uspešnost zadevnih oddelkov ali celotnega podjetja Drugo D3 QM Dejavniki, ki so omejevali zagotavljanje NPU v referenčnem letu Omejujočega dejavnika ni: raven zagotovljenega usposabljanja je ustrezala potrebam podjetja Zaposlitev posameznikov z zahtevanimi kvalifikacijami, znanjem in kompetencami Težave pri oceni potreb podjetja po usposabljanju Pomanjkanje ustreznih ponudb tečajev NPU na trgu Visoki stroški tečajev NPU Večji poudarek na začetnem kot na nadaljevalnem poklicnem usposabljanju Glavna prizadevanja na področju NPU so bila uresničena v zadnjih letih Omejen čas, ki ga imajo uslužbenci na voljo za sodelovanje pri NPU Drugi razlogi

8. Spremenljivke, ki se zberejo za neusposabljajoča podjetja: razlogi za nezagotavljanje dejavnosti NPU







Oznaka spremenljivke Skupina spremenljivke Vrsta spremenljivke Opis spremenljivke E1 QM Razlogi, da NPU v referenčnem letu ni bilo zagotovljeno Obstoječe kvalifikacije, znanja in kompetence so ustrezali trenutnim potrebam podjetja Pri zaposlovanju so imeli prednost posamezniki z zahtevanimi kvalifikacijami, znanjem in kompetencami Težave pri oceni potreb podjetja po usposabljanju Pomanjkanje ustreznih ponudb tečajev NPU na trgu Visoki stroški tečajev NPU Večji poudarek na začetnem kot na nadaljevalnem poklicnem usposabljanju Glavna prizadevanja na področju NPU so bila uresničena v zadnjih letih Zaposleni niso imeli na voljo časa za sodelovanje pri NPU Drugi razlogi

9. Spremenljivke, ki se zberejo za vsa podjetja: začetno poklicno usposabljanje (ZPU)







Oznaka spremenljivke Skupina spremenljivke Vrsta spremenljivke Opis spremenljivke F1 osnovna QL Udeleženci začetnega poklicnega usposabljanja, običajno zaposleni v podjetju F2 QM Razlogi za zagotavljanje ZPU (če F1 = da) Usposabljanje prihodnjih zaposlenih glede na potrebe podjetja Izbor najboljših praktikantov za prihodnjo zaposlitev po opravljenem začetnem poklicnem usposabljanju Preprečitev morebitnih neusklajenosti s potrebami podjetja v primeru zunanjega zaposlovanja Uporaba produktivnih sposobnosti udeležencev ZPU že med njihovim začetnim poklicnim usposabljanjem Drugi razlogi









PRILOGA II

Vzorec

1. Poslovni registri iz Uredbe (ES) št. 177/2008 Evropskega parlamenta in Sveta ( 2 ) se uporabijo kot glavni vir vzorčnega okvira. Ta okvir je podlaga za stratificiran verjetnostni vzorec podjetij, ki je reprezentativen na nacionalni ravni.

2. Stratumi vzorca se določijo po skupinah dejavnosti in velikostnih kategorijah NACE Rev. 2 skladno z naslednjimi minimalnimi specifikacijami: — 20 kategorij NACE Rev. 2 [B, C10-C12, C13-C15, C17-C18, C19-C23, C24-C25, C26-C28+C33, C29-C30, C16+C31-C32, D-E, F, G45, G46, G47, H, I, J, K64-K65, K66, L+M+N+R+S], — 3 velikostne kategorije podjetij glede na število zaposlenih: (10–49), (50–249), (250 in več) za države z manj kot 50 milijoni prebivalcev, — 6 velikostnih kategorij podjetij glede na število zaposlenih: (10–19), (20–49), (50–249), (250–499), (500–999), (1 000 in več) za države članice z najmanj 50 milijoni prebivalcev.

3. Izračun velikosti vzorca mora zagotavljati, da polovična dolžina 95-odstotnega intervala zaupanja ne bo presegla 0,2 vrednosti ocenjenih parametrov (ob upoštevanju deleža neodgovorov v vzorcu), ki so tu deleži „usposabljajočih podjetij“ na vsakem od 60 opredeljenih stratumov (120 stratumov za države članice z najmanj 50 milijoni prebivalcev).

4. Pri določanju velikosti vzorca se lahko uporabi naslednja enačba: kadar velja: rh = pričakovani delež odgovorov v celici stratuma h c = največja vrednost polovične dolžine intervala zaupanja teh = pričakovani delež usposabljajočih podjetij v celici stratuma h Nh = skupno število podjetij (usposabljajočih in neusposabljajočih) v celici stratuma h









PRILOGA III

Načela imputiranja in ponderiranje zapisov

Države sprejmejo vse ustrezne ukrepe za zmanjšanje neodgovorov spremenljivk in enot. Pred imputiranjem si države članice razumno prizadevajo uporabiti druge podatkovne vire.

Osnovne spremenljivke, pri katerih manjkajoča vrednost ni sprejemljiva in imputiranje ni dovoljeno, so:

— A1, A2tot, B1a, B1b, B2a(QL), B2b(QL), B2c(QL), B2d(QL), B2e(QL), F1.

Ključne spremenljivke, pri katerih se je treba po možnosti izogniti manjkajočim vrednostim in pri katerih je imputiranje priporočljivo, so:

— A4, A5, C1tot, C3tot, C7sub(QT), PAC, C7tot.

Pri neodgovoru spremenljivke se priporoča imputiranje v naslednjih splošnih omejitvah:

1. Kadar zapis vsebuje manj kot 50 % predloženih spremenljivk, praviloma velja za neodgovor enote.

2. Pri posamezni celici NACE Rev. 2/velikostnega razreda imputiranje ni dovoljeno, če več kot 50 % poročevalskih podjetij izkazuje manjkajoče podatke za več kot 25 % kvantitativnih spremenljivk.

3. Pri posamezni celici NACE Rev. 2/velikostnega razreda ni imputiranja kvantitativne spremenljivke, če je delež poročevalskih podjetij za navedeno spremenljivko manjši od 50 %.

4. Pri posamezni celici NACE Rev. 2/velikostnega razreda ni imputiranja kvalitativne spremenljivke, če je delež poročevalskih podjetij za navedeno spremenljivko manjši od 80 %.

Kvantitativne in kvalitativne spremenljivke so določene v Prilogi I.

Pravila za imputiranje so na voljo v priročniku iz člena 8.

Države članice izračunajo in posredujejo ponderacijski faktor, ki se uporabi za vsak podatkovni zapis, skupaj z vsemi pomožnimi spremenljivkami, uporabljenimi pri izračunu tega ponderacijskega faktorja. Te pomožne spremenljivke se po potrebi izkazujejo kot spremenljivke EXTRA1, EXTRA2, EXTRA3. Metodologija izračunavanja ponderacijskih faktorjev se podrobno navede v poročilu o kakovosti.

▼B









PRILOGA IV

Oblika datoteke podatkov in pravila posredovanja

Podatki se Komisiji (Eurostatu) posredujejo v elektronski obliki z uporabo računalniške aplikacije za varno pošiljanje podatkov (STADIUM/EDAMIS), ki jo da na voljo Komisija (Eurostat).

Države pošljejo na ESTAT dva preverjena nabora podatkov:

(a) Nabor podatkov, pridobljen pred imputiranjem, po predhodnih preverjanjih.

(b) Nabor podatkov, pridobljen po imputiranju, v celoti preverjen.

Oba nabora podatkov vsebujeta spremenljivke, določene v Prilogi I.

Obe datoteki se predložita v obliki decimalne spremenljivke (.csv). Prvi zapis v vsaki datoteki je glava z vsemi „imeni spremenljivk“å, opredeljenimi v Prilogi I. V naknadnih zapisih so podrobne vrednosti teh spremenljivk za vsako poročevalsko podjetje.

▼M2









PRILOGA V

Standardno poročilo o kakovosti

Države članice predložijo standardno poročilo o kakovosti v skladu s strukturo standardnega poročila o kakovosti evropskega statističnega sistema. Poročilo o kakovosti spremlja izvod nacionalnega vprašalnika.

Standardna merila kakovosti se uporabljajo tako:

1. USTREZNOST

Izvajanje raziskovanja in stopnja izpolnjevanja uporabnikovih trenutnih in morebitnih potreb po statističnih podatkih. To zajema opis uporabnikov in njihovih posameznih potreb ter oceno, v kolikšni meri so bile te potrebe izpolnjene.

2. NATANČNOST

2.1 Napake pri vzorčenju

To vključuje:

— Opis načrta vzorca in efektivnega vzorca.

— Opis izračuna končnih ponderacijskih faktorjev, vključno z modelom neodgovorov in uporabljenimi pomožnimi spremenljivkami, uporabljeno cenilko, npr. Horvitz-Thompsonovo cenilko, varianco ocen po vzorčnih stratumih, računalniškim programom za ocenjevanje varianc. Sporočiti je treba zlasti opis pomožnih spremenljivk ali uporabljenih informacij, da se Eurostatu omogoči ponovni izračun končnih ponderacijskih faktorjev, kar je potrebno za oceno varianc.

— Pri analizi neodgovorov opis pristranskosti v vzorcu in rezultati.

Razpredelnice, ki jih je treba predložiti (razčlenjene po skupinah dejavnosti NACE Rev. 2 in velikostnih razredih skladno z nacionalnim načrtom vzorčenja):

— Število podjetij v vzorčnem okviru.

— Število podjetij v bruto vzorcu in v efektivnem vzorcu.

Razpredelnice, ki jih je treba predložiti za opazovani efektivni vzorec (razčlenjene po skupinah dejavnosti NACE Rev. 2 in velikostnih razredih skladno z nacionalnim načrtom vzorčenja):

— Koeficienti variacije ( 3 ) za naslednje ključne statistične podatke:

— Skupno število zaposlenih, skupno število podjetij, ki so zagotovila kakršno koli NPU, razmerje med skupnim številom podjetij, ki so zagotovila NPU, in skupnim številom podjetij.

— Skupno število podjetij, ki so zagotovila tečaje NPU, razmerje med skupnim številom podjetij, ki so zagotovila tečaje NPU, in skupnim številom podjetij.

— Skupno število zaposlenih v podjetjih, ki so zagotovila kakršno koli obliko NPU, skupno število udeležencev tečajev NPU, razmerje med skupnim številom udeležencev tečajev NPU in skupnim številom zaposlenih, razmerje med skupnim številom udeležencev tečajev NPU in skupnim številom zaposlenih v podjetjih, ki so zagotovila NPU.

— Skupni stroški tečajev NPU.

— Skupno število podjetij, ki zagotavljajo ZPU, razmerje med skupnim številom podjetij, ki so zagotovila tečaje ZPU, in skupnim številom podjetij.

2.2 Nevzorčne napake

2.2.1 Napake zajetja

To vključuje:

— Opis registra, uporabljenega za vzorčenje, in njegove splošne kakovosti, podatke, vsebovane v registru, in pogostnost posodabljanja registra.

— Napake zaradi neskladnosti med vzorčnim okvirom ter ciljno populacijo in podpopulacijami (nadpokritje, podpokritje, napačne razvrstitve).

— Metode pridobivanja teh podatkov in opombe glede obdelave napačnih razvrstitev.

Razpredelnice, ki jih je treba predložiti za opazovani efektivni vzorec (razčlenjene po skupinah dejavnosti NACE Rev. 2 in velikostnih razredih skladno z nacionalnim načrtom vzorčenja):

— Število podjetij.

— Razmerje med številom podjetij, pri katerih so opazovani stratumi enaki vzorčnim stratumom.

2.2.2 Merske napake

Po potrebi ocena napak, ki so se zgodile pri zbiranju podatkov zaradi:

— oblike vprašalnika (rezultati predhodnih testiranj ali laboratorijske metode; strategije spraševanja),

— poročevalskih enot/poročevalcev glede na uporabljeni način zbiranja podatkov (npr. težave in strategije pri iskanju ustreznih poročevalcev v podjetju, spominske težave, težave pri izpolnjevanju obrazcev, pomoč poročevalcu). To vključuje opis in oceno ukrepov za zagotovitev visoke kakovosti informacij o „udeležencih“ ter za zagotovitev, da se ne zbirajo podatki o „usposabljanjih udeležencev“,

— obstoja/uporabe ustreznih informacijskih sistemov in administrativnih evidenc v podjetju, npr. ujemanje med administrativnim konceptom in konceptom raziskovanja (referenčno obdobje, razpoložljivost posameznih podatkov),

— metod zmanjševanja takšnih napak, težav z vprašalnikom v celoti ali s posameznimi vprašanji.

2.2.3 Napake pri obdelavi

To vključuje opis urejanja podatkov, na primer sistem obdelave in uporabljena orodja, napake zaradi kodiranja, urejanja, ponderiranja ali razpredelnic, preverjanje kakovosti na makro/mikro ravni ter popravke/neuspelo urejanje.

2.2.4 Napake zaradi neodgovorov

To vključuje oceno neodgovorov enot in neodgovorov spremenljivk ter opis ukrepov, sprejetih v zvezi s „ponovno vzpostavitvijo stikov“, in tudi:

— poročilo o postopku imputiranja, vključno z metodami, ki se uporabljajo za imputiranje in/ali ponovno ponderiranje,

— metodološke opombe in rezultate analize neodgovorov ali druge metode ocenjevanja vpliva neodgovorov.

Razpredelnice, ki jih je treba predložiti za opazovani efektivni vzorec (razčlenjene po skupinah dejavnosti NACE Rev. 2 in velikostnih razredih skladno z nacionalnim načrtom vzorčenja):

— deleži odgovorov enot ( 4 ),

— deleži odgovorov spremenljivk ( 5 ) za naslednji spremenljivki glede na vse poročevalce: skupno število opravljenih delovnih ur vseh poročevalcev in skupni stroški dela vseh poročevalcev,

— deleži odgovorov spremenljivk za spodnje spremenljivke glede na podjetja, ki zagotavljajo tečaje NPU: — — skupno število udeležencev tečajev NPU za podjetja, ki zagotavljajo tečaje NPU, — skupno število ur vseh tečajev NPU za podjetja, ki zagotavljajo tečaje NPU, število ur notranjega NPU za podjetja, ki zagotavljajo tečaje NPU, število ur zunanjega NPU za podjetja, ki zagotavljajo tečaje NPU, — skupni stroški tečajev NPU za podjetja, ki zagotavljajo tečaje NPU.

3. PRAVOČASNOST IN TOČNOST

To vključuje razpredelnico datumov, ko so se začele in končale različne faze projekta, kot so delo na terenu (glede na različne načine zbiranja podatkov), opomniki in spremljanje, preverjanje in urejanje podatkov, nadaljnje potrjevanje in imputiranje, raziskovanje neodgovorov (po potrebi) in ocene ter pošiljanje podatkov Eurostatu in izkazovanje nacionalnih rezultatov.

4. DOSTOPNOST IN JASNOST

To vključuje vrsto rezultatov, ki so bili poslani podjetjem, shemo izkazovanja rezultatov in izvode vseh metodoloških dokumentov o predloženih statističnih podatkih.

5. PRIMERLJIVOST

To vključuje odstopanja od standardnega evropskega vprašalnika in opredelitev v priročniku iz člena 8 ter opis povezav z drugimi statističnimi viri (uporaba nekaterih podatkov, ki so na voljo v registrih, raziskovanje, povezano z drugim nacionalnim raziskovanjem).

6. SKLADNOST

To vključuje primerjavo statističnih podatkov o istem pojavu ali spremenljivki, pridobljenih iz drugih raziskovanj ali virov, in oceno skladnosti s strukturno statistiko podjetij za število zaposlenih, izraženo kot funkcija skupine dejavnosti NACE Rev. 2 in velikostnega razreda.

Razpredelnice, ki jih je treba predložiti za opazovani efektivni vzorec (razčlenjene po skupinah dejavnosti NACE Rev. 2 in velikostnih razredih skladno z nacionalnim načrtom vzorčenja):

— število zaposlenih po strukturni statistiki podjetij in število zaposlenih po raziskovanju NPU,

— odstotek razlik (strukturna statistika podjetij – raziskovanje NPU)/strukturna statistika podjetij.

7. STROŠKI IN OBREMENITEV

To vključuje analizo obremenitve in koristi na nacionalni ravni, na primer ob upoštevanju povprečnega časa odgovora na vprašalnik, težavnih vprašanj in spremenljivk, spremenljivk, ki se največ/najmanj uporabljajo pri opisu NPU na nacionalni ravni, ocenjene ali dejanske ravni zadovoljstva uporabnikov podatkov na nacionalni ravni, različne obremenitve za mala in velika podjetja ter prizadevanj za zmanjšanje obremenitve.